Úrad vlády SR                                                                 Na rokovanie vlády SR
Sekcia hospodárskej politiky                                                      dňa 7. 5. 2003
                                                                                                   k číslu: 3028/2003
                                                                                                   k bodu: 9

S t a n o v i s k o

k  Návrhu „Program štátnej pomoci obnovy bytových domov realizovanej formou poskytovania dotácií na odstraňovanie systémových porúch“ 

I.

Materiál iniciatívne predkladá minister výstavby a  regionálneho rozvoja. V materiáli sa predkladá návrh na schválenie programu štátnej pomoci obnovy bytových domov realizovanej formou poskytovania dotácií na odstraňovanie systémových porúch, ktorý bol v spolupráci s Úradom pre štátnu pomoc zosúladený s Implementačnými pravidlami štátnej pomoci schválenými rozhodnutím Asociačnej rady č.6/2001 medzi Európskou úniou a Slovenskou republikou. Návrh upravuje pôvodný program, ktorý vláda SR schválila uznesením č.240 z 13.3.2002, do novej štruktúry a  tiež doplňuje o  definovanie právneho základu pre uplatňovanie tohto programu a  o upresnenie doby trvania programu do 31.12.2010. Návrh obsahuje aj zvýšenie limitu pre poskytovanie dotácií na odstránenie systémových porúch                z  pôvodných 350 Sk/m2 na  380 Sk/m2.

II.

Materiál bol predložený na štandardné medzirezortné pripomienkové konanie. Pripomienky, ktoré boli v  tomto konaní uplatnené, sú vysvetlené a  vo väčšine akceptované. Podľa predkladateľa materiál je predložený bez rozporov.

III.

Ministerstvo výstavby a regionálneho rozvoja SR (ďalej ministerstvo), ktoré je vyhlasovateľom uvedeného programu týmto návrhom realizuje nevyhnutnú úpravu pôvodného programu, v  rámci ktorého sa poskytuje štátna pomoc, na základe pravidiel, ktoré sa v tejto oblasti uplatňujú v Európskej únii. K  predloženému návrhu nemáme pripomienky.

Poznamenávame však, že písomné stanovisko  Úradu pre štátnu pomoc (ďalej úrad) je predložené bez podpisu oprávnenej osoby.  Ďalej možno tiež poznamenať, že sa nezhoduje termín, od ktorého  ministerstvo  program  vyhlasuje, t.j. od 1.1.2003  a  termín,  od ktorého úrad súhlasil  s  účinnosťou programu                      a  poskytovaním štátnej pomoci v  rámci tohto programu, t.j. od 1.2. 2003.

Materiál nebol predložený na posúdenie Porade ekonomických ministrov vlády SR.

Odporúčame, aby vláda o  prijatí navrhovaného uznesenia rozhodla s prihliadnutím na uvedené pripomienky.

Bratislava  30. 4. 2003